ओदा ओ गोल चग्घरा जन चेहरा, मुट्टी-मुट्टी अक्खियां, पतले-पतले ओठ ते उबरी दियां गल्लां, इक क्हानी बनी गेदियां हियां ओदे लेई। ओदे दमैं ओठ, जिन्दी सुर्खी जली गेदी ही, खचोइये किश लम्मे होई गेदे न ते चमड़ी कन्ने मिलियै उस्सै जनेह् लब्बा करदे न। उसने दिक्खेआ, पीली-पीली लोs घट्ट होन्दी जा करदी ऐ। उसने स्टोव गी पम्प मारेआ। सी... सी... सी करदा स्टोप बलन लगी पेआ। ओदी पीली लोs बल्लें 2 नीली होई गेई पर ओदा अपना चेहरा उआं गै झुलसे रेआ। मुंआ परा दी चमड़ी दा हून अपना गै रंग ऐ।